OpenLLM-France/wikimedia huggingface dataset:
# Patrick Revelli

Patrick Revelli (Mimet, 22 de juny def 1951) fou un futbolista francès de la dècada de 1970. El seu germà Hervé Revelli també fou futbolista.
Destacà com a jugador de Saint-Étienne i la selecció francesa.

## Palmarès
### Saint-Étienne

* Ligue 1: 1969–70, 1973–74, 1974–75, 1975–76
* Coupe de France: 1973–74, 1974–75, 1976–77

## Referències

* ↑ Tyers, Alan «AS Saint-Étienne scouting report: all you need to know about Manchester United's Europa League opponents». The Daily Telegraph, 12-12-2016.
* ↑ Profile on French federation official site
# Pau IV de Constantinoble

Pau IV (en grec antic: Παῦλος) va ser patriarca de Constantinoble de l'any 780 al 784.
Va ser proposat al càrrec per l'emperador Lleó IV el Khàzar (775-780) i va succeir a Nicetes I. Era iconòdul (partidari de les imatges) en un temps d'iconoclàstia, però es va veure obligat a moderar la seva opinió. Va renunciar al patriarcat l'any 784 i es va retirar a un monestir. Abans de dimitir va demanar a l'emperadriu Irene d'Atenes que convoqués un Concili per discutir el tema de les imatges i resoldre el problema de l'iconoclàstia. El va succeir Tarasi.

## Referències

* ↑ «Paulos III» (en grec). Ecumenic Patriarchate of Constantinople. [Consulta: 3 juliol 2023].
# Pedroche

* Per a altres significats, vegeu «Pedroche (desambiguació)».
Pedroche és un municipi de la província de Còrdova a la comunitat autònoma d'Andalusia, a la comarca de Valle de los Pedroches.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.862 | 1.848 | 1.840 | 1.843 | 1.815 | 1.784 | 1.760 | 1.732 | 1.699 | 1.677 |

## Història

Al-Idrissí l'esmenta amb el nom de Bitrawsh, com una plaça forta amb muralles altes a la regió de Fahs al-Bal·lut, que tenia per capital a Ghafik (Belalcázar). Era seu d'un cadi comarcal. Úmar ib Xuayb al-Bal·lutí, fundador de l'emirat de Creta (que va durar del 827 fins al 961 i on va governar del 827 al 855), era nadiu de la ciutat. Una revolta dels amazics locals dirigits per un il·luminat de nom Abu-Alí as-Sarraj, contra l'emir Abd-Al·lah, es va acabar amb la derrota i mort del cap al 901 davant els murs de Zamora. Vers el 1554 el castell de Pedroche i altres de la zona (incloent Andujar) foren ocupats per Alfons VII de Castellà i el 1555 el governador de Còrdova Abu-Zayd Abd-ar-Rahman ibn Igit va fer una sortida per recuperar els castells de la comarca de Fahs al-Bal·lut, i va derrotar i fer presoner al governador cristià de Pedroche assaltant el castell; el governador fou enviat presoner a Marràqueix.

## Enllaços externs

* Pedroche a la Xarxa
* Pedroche - Sistema d'Informació Multiterritorial d'Andalusia
* Ajuntament de Pedroche
* Festa de los Piostros Arxivat 2020-12-01 a Wayback Machine.
* Solienses. Cultura a Los Pedroches
# Per Georg Scheutz

Per Georg Scheutz (23 de setembre de 1785 — 22 de maig de 1873) va ser un advocat, traductor i inventor suec del segle xix. És conegut principalment per les seues tasques pioneres en informàtica.
Estudià dret a la universitat de Lund, on es va graduar el 1805. Els primers anys va treballar d'expert legal i de traductor (de fet, s'encarregà de part de l'obra de William Shakespeare). Posteriorment se centrà principalment en la política i l'enginyeria industrial.
Scheutz és reconegut per les seues invencions, de les quals la més destacada és la màquina de càlcul de Scheutz. Aquesta màquina, basada en la màquina diferencial de Charles Babbage, va ser ideada el 1837 i acabada el 1843 amb l'ajuda del seu fill Edvard Raphael Scheutz. Un model millorat, aproximadament de la grandària d'un piano, va ser creat el 1853 i mostrat posteriorment a la fira mundial de París de 1855, on va guanyar la medalla d'or. La màquina va ser després venuda al govern britànic el 1859. Ja el 1860 va crear una altra màquina que va vendre als Estats Units. Els dispositius van ser utilitzats per a crear les taules logarítmiques.
Ja que la màquina no era perfecta i no podia produir taules completes, Martin Wiberg la redissenyà per complet i el 1875 va crear un dispositiu compacte que ja imprimia les taules completes.
# Permendur

Permendur és un aliatge magnètic formada per un 48-50 % de cobalt, Co, un 48-50 % de ferro, Fe i un 2 % de vanadi, V. Té una alta permeabilitat magnètica amb una temperatura de Curie de 980 °С. Fou preparada al voltant de l'any 1920 als Estats Units d'Amèrica. Les seves aplicacions són generadors elèctrics, pols d'electroimants, coixinets magnètics i dispositius d'alt flux magnètic i, en general, per a tots aquells aparells elèctrics que requereixin un elevat flux magnètic.
# Peter Pišťanek

Peter Pišťanek (28 d'abril de 1960, Devínska Nová Ves – 22 de març de 2015, Bratislava, Eslovàquia) fou un escriptor eslovac.
La seva primera novel·la, Rivers of Babylon (1991), fou publicada el 1991. És cèlebre per la seva trilogia Rácz, que tracta sobre un gàngster que emergeix la tardor del 1989 a les acaballes de l'era comunista.
Es va suïcidar el 22 de març de 2015.

## Obres

Ha publicat diversos llibres entre ells:
* Rivers of Babylon (1991)
* Mladý Dônč (1993)
* Rivers of Babylon 2 alebo Drevená dedina (1994)
* Skazky o Vladovi pre veľkých a malých (1995)
* Nové skazky o Vladovi pre malých i veľkých (1998)
* Sekerou a nožom (escrit amb Dušan Taragel, 1999)
* Rivers of Babylon 3 alebo Fredyho koniec (1999)
* Posledné skazky o Vladovi (2002)
* Recepty z rodinného archívu (2003)
* Traktoristi a buzeranti (2003)
* Živý oheň z vína (2006)

## Referències

* ↑ «Spisovateľ Peter Pišťanek spáchal samovraždu» (en eslovac), 23-03-2015. [Consulta: 21 juliol 2016].
# Peter Pietras

Peter Pietras (21 d'abril de 1908 - 1993) fou un futbolista estatunidenc. Va formar part de l'equip estatunidenc a la Copa del Món de 1934.
# Pitó

«Pitó» té aquests significats:
* Biologia: Pitó (serp)
* Mitologia: Pitó (mitologia), serp gegantina nascuda directament de Gea
* Biografies:
** Pitó (sàtrapa de l'Índia) del temps d'Alexandre el Gran.
** Pitó (sàtrapa de Mèdia), del temps d'Alexandre el Gran.
** Pitó (sàtrapa de Bactriana), del temps d'Alexandre el Gran.
** Pitó d'Abdera, dirigent de la ciutat d'Abdera
** Pitó de Catana, poeta dramàtic grec del temps d'Alexandre el Gran
** Pitó d'Enos (segle iv aC), filòsof grec
** Pitó (artista), artista grec
# Petrókovo

Petrókovo (en rus: Петроково) és un poble de l'óblast de Vladímir, a Rússia, segons el cens del 2010 tenia 259 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Petróvitxi (Smolensk)

* Per a altres significats, vegeu «Petróvitxi».
Petróvitxi - Петровичи (rus) - és un poble de l'óblast de Smolensk, a Rússia. És a 400 km al sud-oest de Moscou i a 16 km amb la frontera amb Belarús. Hi va néixer l'escriptor Isaac Asimov.

## Referències

* ↑ In Memory Yet Green by Isaac Asimov, 1979, ISBN 0-385-13679-X
# Philippe des Pallières

Philippe des Pallières (París, 1959) és un creador de jocs de taula francès. Sempre ha estat relacionat amb les arts escèniques com a escenògraf, fins que es professionalitza en el món del joc el 1985. Fa comunicació d'editorials de jocs, treballa en revistes, fa comunicació corporativa a través del jocs, organitza festivals, obre una botiga de jocs, fa formació... i comença a crear jocs. L'any 1999 se'n va de París i decideix crear la seva pròpia editorial, Lui-même, que arrenca amb el joc que crea amb el seu amic Hervé Marly, Los hombres-lobo de Castro negro (2001), un dels fenòmens més grans del món del joc dels últims anys.

## Referències

* ↑ «Dau Barcelona». Dossier. Ajuntament de Barcelona. [Consulta: 26 juliol 2015].

## Enllaços externs

* Fitxa a Luding
# Philippine Army FC

El Philippine Army Football Club és un club de futbol filipí.

## Història

Va ser fundat el 1960 i forma part de l'exèrcit de les Filipines. Forma part d'una unitat dedicada a la promoció de l'esport i l'activitat física. Els jugadors del club són membres de l'exèrcit.
L'any 2003 participà en la primera edició del Campionat de clubs de l'ASEAN de Jakarta, Indonèsia.
També participà en el campionat Filipino Premier League el 2008 vencent a Giligans a la final. També participà en la United Football League, destacant una tercera posició el 2011.
El 2014 es fusionà temporalment amb General Trias International FC jugant amb el nom Philippine Army GTI. El 2015 fou desqualificat de la UFL.

## Palmarès

* Filipino Premier League
       2008

## Referències

* ↑ «Perfil». soccerway.com.
* ↑ «Philippine Army F.C. info». pff.com, 13-08-2015. Arxivat 2 de març 2012 a Wayback Machine.
* 1 2 «UFL Preview: Philippine Army's Last Stand». Rappler, 14-01-2014 [Consulta: 5 gener 2018].
* ↑ Saaid, Hamdan. «ASEAN Club Championship 2003 – Match Details». rsssf.com. Rec.Sport.Soccer Statistics Foundation, 05-11-2003. [Consulta: 16 setembre 2012].
* ↑ «Air Force FC, Army FC & Navy FC: The strong, the few, and the proud are under siege». Bleacher's Brew, 24-01-2012 [Consulta: 5 gener 2018].
* ↑ «Philippines - List of Champions». rsssf.com. [Consulta: 16 desembre 2017].
* ↑ «UFL: Army topples Team Socceroo; Green Archers – Pasargad ends in draw». Rappler, 17-01-2014 [Consulta: 5 gener 2018].
* ↑ «UFL: GAU held by new-look Pasargad, Army merges with GTI and wins». Yahoo! Philippines, 17-01-2014 [Consulta: 5 gener 2018].
* ↑ «JP Voltes earns promotion; UFL Cup KO stage begins». BusinessMirror, 13-08-2015 [Consulta: 5 gener 2018]. Arxivat 6 de gener 2018 a Wayback Machine.
# Pic de Garses

El Pic de Garses és una muntanya de 671 metres d'altitud del terme comunal de Ceret, a la comarca del Vallespir, a la Catalunya del Nord.
Està situat a prop al sud-oest de la vila de Ceret, a llevant del Mas de la Maura i a ponent del Mas d'en Blasi.

## Referències

* ↑ El Pic de Garses en els ortofotomapes de l'IGN
# Pic del Remei (serra del Negrete)

* No s'ha de confondre amb Pic del Remei (Xelva).
El pic del Remei (en castellà Pico del Remedio) és un cim de 1.306 metres sobre el nivell de la mar situat a la serra del Negrete, del qual és la cota més elevada, al municipi d'Utiel (comarca de la Plana d'Utiel, País Valencià).
Com tota la serra, el pic s'alça sobre una base rocosa pertanyent a l'era juràssica que, a causa de l'erosió de l'aigua i el vent principalment sobre les calcàries i les dolomies que el componen, ha fet de la Serra del Negrete i del Pic del Remei una zona de relleu càrstic escarpat.
L'ermitori de la Verge del Remei, patrona d'Utiel, es situa als peus del pic (a 1.090 m.) i li dóna nom al paratge i muntanya, tot i que a la cartografia de l'Institut Cartogràfic Nacional espanyol es refereix a la muntanya com a Cerro del Trullo. A dalt del cim es localitzen diverses antenes de telecomunicacions i un punt de vigilància per a la prevenció d'incendis forestals.

## Referències

* ↑ «Senderos PRV 177 de Utiel», 23-07-2011. Arxivat de l'original el 2011-07-23. [Consulta: 22 agost 2024].
# Plaça de Sant Feliu i carrer Major de les Morisques

La Plaça de Sant Feliu i carrer Major de les Morisques és una obra de Baix Pallars (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Petita placeta de la que neix un carrer porticat com també tenen porxos algunes de les cases amb façanes a la plaça. Les arcades dels porxos són de diferents mides, alguns de mig punt i altres d'arcs rebaixats. Les cases consten de dos o tres pisos alts en els que s'obren amples balcons. Les façanes són en un lateral de la coberta a dues aigües de teula. La major part són arrebossades excepte al basament. Un altre arc dona pas al magnífic pont gòtic sobre la Noguera que porta al monestir i cap Enseu. El nom de la placeta recorda el famós ball de la Morisca que es ballava a Gerri.

## Referències

* ↑ «Plaça de Sant Feliu i carrer Major de les Morisques». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Plaça de Sant Antoni (Vilanova i la Geltrú)

La Plaça de Sant Antoni és una obra de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'una plaça formada per dues places de planta rectangular, una molt més gran que l'altra, a les que hi concorren ortogonalment diferents carrers. L'església de Sant Antoni Abat i el campanar dominen tot l'espai.
La façana principal de l'església ocupa la cara sud de la plaça. A la cara nord hi trobem la rectoria. La cara est d'ambdues places està definida pel campanar, la mitgera d'una casa amb façana al carrer Major i dues cases entre mitgeres de planta baixa i dues plantes pis, algunes amb la planta baixa transformada però totes mantenint la composició de les plantes pis sobre eixos verticals.
La plaça està il·luminada amb quatre fanals amb el peu de ferro colat.
La plaça Sant Antoni Abat té els orígens en el segle xiv amb la construcció de la primitiva església en els terrenys que ara ocupa la rectoria. L'any 1705 s'acaba la construcció del campanar. L'any 1790 s'enderroca el temple erigit el segle xiv que ocupava juntament amb el fossar, gran part de la plaça actual. L'any 1831s'acaba l'església de sant Antoni. L'any 1977 s'enderroquen les edificacions adossades al campanar.

## Referències

* 1 2 3 4 «Plaça de Sant Antoni». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 març 2019].
# Plaça de l'Oli

«Plaça de l'Oli» té aquests significats:
* Plaça de l'Oli (Girona), plaça al barri Vell de Girona
* Plaça de l'Oli (Tarragona)
* Plaça de l'Oli (Valls) a l'Alt Camp
* Plaça de l'Oli (Vilafranca del Penedès), vial a Vilafranca del Penedès (l'Alt Penedès)
* Plaça de l'Oli, anterior denominació de la Plaça de Jaume I de Vilafranca del Penedès
# Quercus oblongifolia

Quercus oblongifolia, comunament conegut amb el nom en anglès Mexican blue oak o Sonoran blue oak, pertany a la família de les fagàcies. Està dins de la secció dels roures blancs del gènere Quercus. És endèmic de les regions muntanyoses centrals del sud de l'Amèrica del Nord.

## Distribució

Aquest roure és comú a les prades altes, canyons i altiplans a Texas, Arizona i Nou Mèxic i en els estats de Baixa Califòrnia Sud, Chihuahua, Coahuila i Sonora a Mèxic.

## Descripció

Quercus oblongifolia és un petit arbre o arbust perennifoli que creix entre 5 a 8 metres d'altura amb una capçada arrodonida. A més alçada acostuma a ser un arbust gran. El tronc és de fins a mig metre de diàmetre i l'escorça és de color gris clar i solcada densament. Les branquetes són de color groc marronoses i sense pèl amb brots marrons vermellosos. Les fulles són petites, alternes, oblongues, amb marges sencers, coriàcies, de color verd blavós per sobre i mig verdes per sota. Les flors apareixen a la primavera, a la vegada que les fulles velles es desprenen i s'inicia el creixement de noves fulles. Les flors masculines formen aments de color verd groguenc i les flors femenines són solitàries o en parells i creixen en les axil·les de les fulles. Les glans de són de color marró clar, ovoide o rectangular, al voltant de dos centímetres de llarg i allotjat en escates en cassoleta, la cúpula fa aproximadament un terç de la longitud de la nou.

## Hàbitat

Aquest roure és comú en elevacions de 1200 a 1800 metres. Sovint es troba en els sòls sorrencs fins a les regions semiàrides i és l'espècie dominant en els sotaboscos de boscos oberts de roure on creix en associació amb Quercus arizonica i Quercus emoryi. Es tracta d'un component important de les comunitats de pins i ginebres. on creix en associació amb espècies de pi i ginebre, Vauquelinia californica, Eriogonum wrightii, Mimosa aculeaticarpa, Muhlenbergia emersleyi, Eragrostis intermedia, Fendlera rupicola i Lycurus phleoides.

## Referències

* 1 2 3 Flora of North America
* ↑ «Virginia Tech: Mexican blue oak». Arxivat de l'original el 2011-05-09. [Consulta: 25 març 2013].
* 1 2 Fire Ecology
* ↑ Pieper, Rex D.; Wood, M. Karl; Buchanan, Bruce B. 1988. Pinyon-juniper woodlands of New Mexico: a biological and economic appraisal. Special Report 73. Las Cruces, NM: New Mexico State University, College of Agriculture and Home Economics: 1-11.[5258]
# Albeiro Usuriaga López

Albeiro Usuriaga López (Cali, 12 de juny de 1966 - Cali, 11 de febrer de 2004) fou un futbolista colombià.
Rodamón del futbol, va jugar a Colòmbia, Espanya, Argentina, Mèxic, Equador, Brasil, Paraguai i Veneçuela. De tots els club on va juga destaquen: Atlético Nacional, CA Independiente, Barcelona Sporting Club, Santos, Necaxa, Sportivo Luqueño i CD Málaga.
Amb el Nacional marcà el gol que significà la victòria a la Copa Libertadores 1989. Disputà amb la selecció de Colòmbia la fase de classificació de la Copa del Món de futbol 1990 on també marcà un gol decisiu enfront Israel. Guanyà el 1994 el campionat d'obertura argentí amb Independiente. L'any 1997 fou sancionat amb dos anys de suspensió per haver donat positiu per cocaïna en un control antidopatge.
L'11 de febrer del 2004, Usuriaga va morir tirotejat en un club nocturn a Santiago de Cali.

## Referències

* Associated Press. «L'exfutbolista colombià Albeiro Usuriaga mor en un tiroteig» (en anglès). Cali: CBS Sports, 11-02-2004. [Consulta: 25 març 2010].
# Caralh

Caralh (italià Caraglio, piemontès Caraj) és un municipi italià, situat a la regió del Piemont. L'any 2007 tenia 6.610 habitants. Està situat a la Val Grana, dins de les Valls Occitanes, i és la seu de la Comunitat Muntanyenca Vall Grana. Limita amb els municipis de Bernès, Buscha, Cervasca, Cuneo, Draonier, Montemale di Cuneo i Valgrana

## Administració

Llista d'alcaldes :
| Període | Identitat | Partit |
| 2004- | Aurelio Blesio | Llista cívica |
# Khadija Mastoor

Khadija Mastoor (urdú: خدیجہ مستور; Xadījah Mastur, Bareilly, 11 de desembre del 1927 -Londres, 25 de juliol del 1982) fou una escriptora urdú del Pakistan que escrigué diverses col·leccions de contes. La seua germana menor, Hajra Masroor, fou també una famosa escriptora de contes.

## Biografia

Va nàixer l'11 de desembre del 1927 a Bareilly, l'Índia. Son pare, Tahoor Ahmad Khan, era metge de l'exèrcit britànic. Amb la seua germana, Hajra Masroor, van emigrar a Lahore, Pakistan, i s'hi establiren després de la mort de son pare. Khadija va morir a Londres el 25 de juliol del 1982 i fou soterrada a Lahore.
Va començar a escriure contes al 1942. Publicà cinc reculls de contes i dues novel·les. Les seues històries tracten sobre valors socials, morals i polítics.

## Obres
### Novel·les

* Aangan آنگن 1962
* Zameen 1987 زمین

### Contes

* Bochar 1946 بوچھاڑ
* Khail 1944 کھیل
* Chand Roz Oor 1951 چند روز اور

## Referències

* 1 2 «Mastoor's death anniversary». The Fontier Post.com, 27-07-2012 [Consulta: 10 setembre 2012].
* 1 2 «Khadija Mastoor's writings praised». , 03-09-2005 [Consulta: 10 setembre 2012].
* ↑ «Great story writer Khadija Mastoor's anniversary today». Samaa.TV, 26-07-2012. Arxivat de l'original el 6 gener 2014. [Consulta: 10 setembre 2012].
* 1 2 «Khadija Masroor's anniversary observed». Pak Observer.net, 27-07-2012. Arxivat de l'original el 7 agost de 2012. [Consulta: 10 setembre 2012].
# Fosen

Fosen és un districte tradicional noruec i una península repartit en els comtats de Sør-Trøndelag i Nord-Trøndelag, encara que no tots els municipis d'aquests comtats formen part d'aquest districte. Fosen està compost pels municipis següents: Osen, Roan, Åfjord, Bjugn, Ørland, Rissa, Agdenes, Snillfjord, Hemne, Hitra i Frøya.
El districte està dominat per valls boscoses, llacs, penya-segats costaners, i de muntanyes interiors que arriben fins a 700 m d'altitud. La costa occidental té molts esculls i algunes illes, com la Stokkøya. Al districte hi ha bons rius de salmons i àguiles marines i altres aus marines són molt comunes al llarg de la costa, sobretot a la zona poc profunda prop d'Ørland.
A la costa oest els hiverns són suaus, i alguns llocs (just a l'oest de les muntanyes) reben de mitjana més de 2000 mm de precipitació per any. Una part dels boscos de coníferes costaneres escandinaus es troba a la península, i àrees més petites es classifiquen com a bosc temperat plujós amb diverses reserves naturals. La reserva natural més gran és la d'Øyenskavelen (5.316 hectàrees), amb molts tipus de la naturalesa incloent boscos intactes, alguns d'aquests classificades com a selves.
Fosen també té una Folkehøgskole (escola de vaixells). Ensenya temes inusuals com la vela i la construcció de vaixells noruecs tradicionals, l'agricultura orgànica, arts noruecs tradicionals i artesanies, vida de la natura, etc.

## Referències

* ↑ «Øyenskavelen Nature Reserve».
* ↑ «Fosen folkehøgskole».
# Apomys microdon

Apomys microdon és una espècie de mamífer rosegador de la família Muridae. És endèmica de les Filipines, més concretament de l'illa de Luzon i de les illes Catanduanes. És una espècie principalment arborícola i el seu hàbitat natural són els boscos secundaris de plana i els boscos primaris de muntanya, on viu a fins a 2.000 msnm.
# Avera (Pirineus Atlàntics)

Avera (en francès Abère) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 296 | 199 | 256 | 194 | 170 | 259 | 285 | 272 | 291 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 261 | 264 | 257 | 230 | 247 | 238 | 225 | 226 | 201 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 212 | 196 | 200 | 180 | 160 | 154 | 165 | 154 | 149 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 150 | 140 | 133 | 132 | 123 | 133 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | Jean-Pierre Lortet | |
| 2008- | Claude Conte-Hourticq | |

## Referències

* ↑ «Toponímia occitana». Arxivat de l'original el 2012-03-11. [Consulta: 24 octubre 2010].
# Arundoclaytonia

Arundoclaytonia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Arundoclaytonia dissimilis Davidse et R. P. Ellis
# Aunat

Aunat és un municipi francès, situat al departament de l'Aude i a la regió d'Occitània.
# Automobili Turismo e Sport

Automobili Turismo e Sport va ser un equip italià de cotxes de competició que va arribar a disputar curses a la Fórmula 1.
L'escuderia va prendre part en dues temporades diferents (1963 i 1964) disputant 5 Grans Premis amb un total de 12 presències de monoplaces a la graella de sortida. Va debutar al GP de Mònaco que era la primera cursa de la temporada 1963, Els vehicles van ser pilotats pels pilots Giancarlo Baghetti (en 7 ocasions) i Phil Hill (en 5 ocasions) no assolint cap punt pel campionat del món de la F1.

## Resum

* Curses disputades: 7
* Victòries: 0
* Podiums: 0
* Punts: 0

## Referències

* ↑ «ATS 2500». [Consulta: 15 juny 2017].
* ↑ Small, Steve. The Guinness Complete Grand Prix Who's Who. Guinness, 1994, p. 40–41 and 188. ISBN 0851127029.
* 1 2 Estadístiques de la F1

## Enllaços externs

* Web Oficial